यह एनएसडी के संपर्क में रहा. एनएसडी की एक मशहूर कलाकार थीं विभा छिब्बर, जो टीआईई में सर्विस करती थीं. उन्होंने भी मुंबई आने का प्रोग्राम बनाया, तो मुकेश उनके साथ मुंबई आ गया. यह उनके साथ ही रहता था. उन्हें विदाई सीरियल में काम मिल गया. लेकिन मुकेश बड़ी कठिनाई से उनके साथ रह रहा था. इसे ढंग का खाना भी नहीं मिलता था और एक बार इसकी तबियत खराब हो गई. मैंने इसकी मां को मुंबई भेजा, जो विभा छिब्बर के घर में रहकर इसका और उनका खाना बनाने लगीं. मैंने इससे दिल्ली लौटने के लिए कहा. यह मान गया. विभा, मुकेश और मेरी पत्नी एक ही ट्रेन से लौटने वाले थे, लेकिन जिस दिन की टिकट बुक थी, ये घर से स्टेशन की ओर चले, तो रास्ते में तेज बारिश आ गई. ये तीनों स्टेशन नहीं पहुंच सके. पूरी मुंबई बरसात के पानी में डूब गई. इन्होंने वह रात एक दुकान में गुजारी और सामान इन्होंने सिर के ऊपर रखा था. कई दिन के बाद ये लोग दिल्ली पहुंचे, लेकिन मुकेश का मन नहीं लग रहा था और यह मुंबई वापस आ गया.